open-index/open-wikipedia-markdown huggingface dataset:
Կոմիտաս Քյոմուրճյան

**Կոմիտաս Մարտիրոսի Քյոմուրճյան** (), հայ քահանա, թարգմանիչ։

## Կենսագրություն
Կոմիտաս Քյոմուրճյանը ծնվել է 1656 թվականին Կ. Պոլսում Մարտիրոս քահանայի ընտանիքում։ Եղբայրն է Երեմիա Չելեպի Քյոմուրճյանի։ Մյուս եղբայրը եղել է Մարտիրոս քահանան։ Ամուսնացած է եղել Հուսի անունով կեսարացի կնոջ հետ։ Նրանք ունեին երկու որդի և երեք դուստր։

Աշակերտել է այնթապցի Մինաս վարդապետին, սովորել քերականություն, ճարտասանություն և աստվածաբանություն։ 1683 թվականին Եվդոկիայի առաջնորդ Կիրակոս եպիսկոպոսը Քյոմուրճյանին ձեռնադրել է քահանա։

Պաշտոնավարել է Սամաթիայի Սուրբ Գևորգ եկեղեցում։ Ներքաշվել է Կ. Պոլսի պատրիարքական աթոռի համար կռվի մեջ և ենթարկվել հալածանքների։ 1701 թվականին Երեմ վարդապետ Ղափանցին, ընտրվելով պատրիարք, սաստիկ հալածանք է սկսել կաթոլիկ եկեղեցու համակիրների, այդ թվում՝ Քյոմուրճյանի դեմ։ Քյոմուրճյանը ստիպված մեկնել է Երուսաղեմ, բայց պատշաճ ընդունելության չարժանանալով՝ վերադարձել է Կ. Պոլիս, 9 ամիս թաքնվել է, այդ ընթացքում չափածոյի է վերածել «Գործք առաքելոց»–ը, որը տպագրվել է 1704 թվականին Կ. Պոլսում՝ Սուրբ Էջմիածնի և Սուրբ Սարգսի տպարանում։ Տիտղոսաթերթին՝ «Ոտնաւորք բանք ի գործս առաքելոց» (196 էջ, 8՛՛, 11,6x7 սմ)։

1798 թվականին Տրիեստում՝ Մխիթարյան տպարանում լույս է տեսել Ստեփանոս Ավգերյանցի «Քէօմիւրճեանց տէր Կոմիտաս քահանայնըն վարքը, վէ նահատակութիւնու» հայատառ թուրքերեն գրքույկը՝ Քյոմուրճյանի վարքի ու նահատակության մասին։ Տիտղոսաթերթին՝ «Ալլահըն ազիզ Քուլու-Քէօմիւրճեանց տէր Կոմիտաս քահանայնըն վարքը, վէ նահատակութիւնու» (44 էջ, 8՛՛, 13,5x8,5 սմ)։

Օսմանյան կառավարության որոշմամբ Քյոմուրճյանին գլխատել են։ 1929 թվականին Հռոմի Պիոս XI պապը նրան կարգել է «երանելիների դասին»։

Թաղված է Պալըգլըի գերեզմանոցում՝ Թորոս կաթողիկոսի շիրմի մոտ։

## Ծանոթագրություններ

## Գրականություն
*Մաղարեան Յ, *Համառօտ կենսագրութւին տեառն Կոմիտասայ քահանայի Քիւմւրճեանց Կ. Պոլսեցի Հայ-Կաթողիկէ վկային,* ԿՊ, 1912։

## Արտաքին հղումներ
* Ուրբաթ 4 Նոյեմբեր 2011, Տօնն է Երանելի Տէր Կոմիտաս Քահանային
* Der Gomidas Kahana (1656-1707)

Կատեգորիա:Հայ առաքելական քահանաներ
Կատեգորիա:Հայ թարգմանիչներ
Հյուսիսային Իռլանդիայի դրոշ

**Հյուսիսային Իռլանդիայի դրոշը** ներկայումս պաշտոնապես հանդիսանում է Մեծ Բրիտանիայի դրոշը։ 1924 թվականին Մեծ Բրիտանիայի կառավարությունը Հյուսիսային Իռլանդիայի կառավարությանը շնորհեց դրոշ, այսպես կոչված Օլսթերի դրոշը, որը պաշտոնապես օգտագործվել է 1953-1972 թվականներին։ Դրոշը բաղկացած էր Սուրբ Գեորգի (Անգլիայի դրոշից) կարմիր խաչից, որի վրա տեղադրված էր վեցագագաթ աստղ (շրջանների քանակով)՝ թագի և «կարմիր ձեռքի» պատկերներով (Օլսթերի պատմական խորհրդանիշը)։

Կարմիր ձեռքի պատկերը նշում է Օլսթերի կապը Հյուսիսային Իռլանդիայի հետ։ 1973 թվականին Հյուսիսային Իռլանդիայի խորհրդարանը լուծարվեց, և դրոշը կորցրեց իր պաշտոնական կարգավիճակը։

Այժմ օգտագործվում է Հյուսիսային Իռլանդիայի մարզիկների և թիմերի կողմից, հավատարիմ զինված խմբերի և բողոքական համայնքի կողմից՝ որպես տարածաշրջանի ոչ պաշտոնական խորհրդանիշ. ըստ բրիտանական օրենքի ՝ Հյուսիսային Իռլանդիայի միակ պաշտոնական դրոշը Մեծ Բրիտանիայի դրոշն է։ Ժամանակ առ ժամանակ քննարկումներ են ընթանում Հյուսիսային Իռլանդիայի նոր պաշտոնական դրոշի հաստատման անհրաժեշտության վերաբերյալ։
կենտրոն|մինի|Հյուսիսային Իռլանդիայի Մեծ Բրիտանիայի նահանգապետի դրոշը15.08.1924 — 18.07.1973
կենտրոն|մինի|Սուրբ Պատրիկի դրոշը: Այն Իռլանդիայի խորհրդանիշներից է, Մեծ Բրիտանիայի և Իռլանդիայի միության ակտից հետո այն ներկայացնում է Իռլանդիան Մեծ Բրիտանիայի դրոշի վրա:

## Տես նաև
* Սուրբ Գևորգի խաչ

## Ծանոթագրություններ

Կատեգորիա:Հյուսիսային Իռլանդիա
Կատեգորիա:Մեծ Բրիտանիայի դրոշներ
Գրիգորի Սեդրակյան

**Գրիգորի Ալոնց** (), հայ պարող, պարուսույց։

## Կենսագրություն
Գրիգորի Ալոնցը ծնվել է 1982 թվականի օգոստոսի 17-ին՝ Երևանում։  Միջնակարգ կրթությունը ստացել է 1999 թվականին՝ Երևանի թիվ 65 ավագ դպրոցը, որից հետո բարձրագույն կրթությունը շարունակել է  Երևանի Խաչատուր Աբովյանի անվան հայկական պետական մանկավարժական համալսարանի հեռուստառեժիսուրայի բաժնում։

Պարել սկսել է պարուսույց Հովսեփ Շամամյանի խմբում։ Մի շարք պարի միջազգային առաջնություններում  ներկայացրել է Հայաստանը։ Լիբանանի պարերի ֆեդերացիայի հրավերով 2002 թվականին աշխատել է Բեյրությում, հետագայում՝ Թայվանում, Հոնգ Կոնգում, Սերբիայում, Ռուսաստանում և այլ երկրներում։  2004 թվականին տեղափոխվել է Ամերիկայի Միացյալ Նահանգներ, որտեղ  2007 թվականին աշխատել է Լաս Վեգասի  «Le Reve» շոուի անձնակազմում` որպես բեմադրող։ Հիմնադրել է «-M- Dance Studio by S.Grigori» պարային ստուդիան, հանդիսացել է Հայաստանի պրոֆեսիոնալ պարերի ֆեդերացիայի փոխնախագահը։

## Ծանոթագրություններ

Կատեգորիա:Հայ պարողներ
Կատեգորիա:Հայ պարուսույցներ
Հուսեյնուշաղի

**Հուսեյնուշաղի**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907 թվականներին գյուղն ունեցել է 94, իսկ 1908 թվականին՝ 151 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մարտին Մալյուտին

**Մարտին Վլադիմիրովիչ Մալյուտին** (, ), ռուս լողորդ, 2020 թվականի օլիմպիական խաղերի արծաթե մեդալակիր, Եվրոպայի եռակի չեմպիոն (2021), աշխարհի առաջնությունների մեդալակիր։

## Կարիերա
Մասնակցել է ջրային մարզաձևերի Եվրոպայի 2018 թվականի առաջնությանը՝ նվաճելով արծաթե մեդալ տղամարդկանց 4×200 մ ազատ ոճով և խառը 4×200 մ ազատ ոճով փոխանցումալողերում։

2019 թվականի հուլիսի 23-ին Հարավային Կորեայի Կվանգջու քաղաքում 200 մետր ազատ ոճում դարձել է աշխարհի առաջնության բրոնզե մեդալակիր։ Նա բրոնզե մեդալը կիսել է բրիտանացի Դանկան Սքոթի հետ՝ զիջելով միայն չինացի Սուն Յանին և ճապոնացի Կացուհիրո Մացումոտոյին։

2021 թվականի մայիսին Բուդապեշտում կայացած ջրային մարզաձևերի Եվրոպայի առաջնությունում Մարտինը ոսկե մեդալ է նվաճել 400 մետր ազատ ոճում՝ եզրափակչում ցույց տալով 3.44,18 արդյունք։ Այս մրցաշարում երկրորդ ոսկե մեդալը Մարտինը նվաճել է 4x200 մետր ազատ ոճում։ Մայիսի 21-ին դարձել Է Եվրոպայի եռակի չեմպիոն՝ 200 մետր ազատ ոճում հաղթելով անձնական ռեկորդով և Եվրոպայի առաջնությունների ռեկորդով՝ 1.44, 79:

Սովորել է Օլիմպիական հերթափոխի Սիբիրյան պետական ուսումնարանում։ Մարզվում է Նատալյա Նիկոլաևնա Ռոշչինայի ղեկավարությամբ։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ռուս լողորդներ
Մոռացե՛ք «մահ» բառը

**«Մոռացեք «մահ» բառը»** (), խորհրդային լայնէկրան գեղարվեստական ֆիլմ, որը նկարահանել է Սամվել Գասպարովը 1979 թվականին։

## Սյուժե
1920 թվական։ Ռուսաստանում ընթանում է քաղաքացիական պատերազմ։ Ուկրաինայում մոլեգնում է Կիկոտի ավազակախումբը։ Այդ ժամանակ Սուխովկա գյուղ՝ գավառային ոստիկանության պետի տեղակալ Լևչենկոյի մոտ է գնում կոմիսար Իվան Օստրովոյը, որն ուղարկվել է Կիկոտի ոչնչացման համար։ Թերահավատությամբ դիմավորելով Օստրովոյին՝ Լևչենկոն ստիպված է ենթարկվել հրամանին։ Օստրովոյն ազատում է Լևչենկոյի կողմից գերի վերցված երկու ավազակներին և անհետանում։ Շուտով նա հայտնվում է Կիկոտի ավազակախմբում, որտեղ ասում է, որ ինքը բարոն Վրանգելի սուրհանդակն է։

Հատուկ ֆիլմի համար Վլադիմիր Վիսոցկին գրել է  «Пожары» երգը, սակայն մի շարք պատճառներով այն չի մոնտաժվել ֆիլմում։

## Դերերում
* Բոգդան Ստուպկա – *Իվան Օստրովոյ
* [[Եվգենի Լեոնով-Գլադիշև|Եվգենի Լեոնով]] – *Դմիտրի Պոլիշչուկ
* Պյոտր Մերկուրև – *կալյանով
* Կոնստանտին Ստեպանկով (ավագ) – *Կիկոտ
* Ստանիսլավ Ստանկևիչ – *Զախար Պոլիշչուկ
* Վիտալի Մատվեև – *ծաղկատար դեմքով ավազակ
* Կոնստանտին Ստեպանկով (կրտսեր) – *Կիկոտի որդին
* Օլեգ Կորչիկով – *Լևչենկո, միլիցիայի պետ
* Օլգա Գասպարովա – *պաննոչկա Նեգրեբեցկայա
* Ալեքսանդր Գորբատով – *Անդրեյ պապ
* Էլգուջա Բուրդուլի – *Օխրիմ
* Վիտալի Ռոզստալնի – *Պետրո Բաչուրա
* Պյոտր Վեսկլյարով – *գյուղացի
* Եկատերինա Կրուպեննիկովա – *Եկատերինա
* Լյուդմիլա Ֆիրսովա – *Նաստյա, Պոլիշչուկի կինը
* Օստապ Ստուպկա – *տղա (լուսագրերում նշված չէ)

## Նկարահանող խումբ
* Սցենարի հեղինակ՝ Էդուարդ Վոլոդարսկի
* Ռեժիսոր՝ Սամվել Գասպարով
* Օպերատոր՝ Վիկտոր Կրուտին
* Նկարիչ՝ Միխայիլ Կաց
* Կոմպոզիտոր՝ Ալեքսեյ Զուբով

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Թինա Տրստենյակ

**Թինա Տրստենյակ** (, ), սլովենացի ձյուդոիստ, 2016 թվականի օլիմպիական չեմպիոն, Տոկիոյի 2020 թվականի Օլիմպիական խաղերի արծաթե մեդալակիր, 2015 թվականի աշխարհի չեմպիոն, Եվրոպայի եռակի չեմպիոն, աշխարհի, Եվրոպայի և Եվրոպական խաղերի առաջնությունների մեդալակիր։

## Կենսագրություն
Ծնվել է 1990 թվականին։ 2013 թվականին դարձել է Եվրոպայի առաջնության բրոնզե մեդալակիր։ 2014 թվականին դարձել է աշխարհի առաջնության բրոնզե մեդալակիր և Եվրոպայի առաջնության արծաթե մեդալակիր։ 2015 թվականին նվաճել է Եվրոպական խաղերի արծաթե մեդալ։

2016 թվականի ապրիլին Կազանում առաջին անգամ դարձել է Եվրոպայի չեմպիոն՝ մինչև 63 կգ քաշային կարգի եզրափակիչում հաղթելով ավստրիացի Կատրին Ունտերվուրցախերին։

Ռիո դե Ժանեյրոյում կայացած Ամառային օլիմպիական խաղերում օգոստոսի 9-ին 63 կգ քաշային կարգում Թինան հաջորդաբար հաղթանակ է տարել Իտալիայի ներկայացուցիչ Էդվիգա Գվենդի, չինացի Յան Ցզյունսյայի, բրազիլուհի Մարիանա Սիլվայի և ֆրանսիացի Կլարիս Ագբենիենուի նկատմամբ և նվաճել օլիմպիական ոսկին։ Ընդ որում, Տրստենյակը թույլ չի տվել մրցակիցներին ոչ մի միավոր վաստակել։

2016 թվականի արդյունքներով Տրստենյակը ճանաչվել է Սլովենիայի տարվա լավագույն մարզուհի։

2021 թվականի ապրիլին Լիսաբոնում կայացած Եվրոպայի առաջնությունում Թինան կարողացել է հաղթել մինչև 63 կգ քաշային կարգում և դարձել մայրցամաքի եռակի չեմպիոն՝ Եզրափակչում հաղթելով ռուսաստանցի Դարյա Դավիդովային։

Տոկիոյում կայացած 2020 թվականի Օլիմպիական խաղերում նվաճել է արծաթե մեդալ։

## Ծանոթագրություններ

## Արտաքին հղումներ
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բնօրինակում անաղբյուր հոդվածներ
Կատեգորիա:Ձյուդոյի Եվրոպայի չեմպիոններ
Կատեգորիա:Ձյուդոյի աշխարհի չեմպիոններ
Կատեգորիա:Սլովենացի ձյուդոիստներ
Անաստասիա Շպագինա

**Անաստասիա Շպագինա** (, կեղծանունը՝ **Fukkacumi**, մայիսի 2, 1993, Ուկրաինա), ռուս տեսաբլոգեր և սթրիմեր։ «AnastasiyaShpagina» ՅուԹյուբյան ալիքի սեփականատերն է։

## Կենսագրություն
Անաստասիա Շպագինան ծնվել է 1993 թվականի մայիսի 2-ին Ուկրաինայի Օդեսա քաղաքում։ Մանկապարտեզում և դպրոցում եղել է ամաչկոտ ու չշփվող։ Նրա հիմնական մոլուցքը հեքիաթի հերոսներ նկարելն էր, իսկ ժամանակի ընթացքում, որպես արվեստի դաշտ սկսել է օգտագործել իր դեմքը ու մոր կոսմետիկան։ Դպրոցից հետո Անաստասիան աշխատել է վարսավիրանոցում։

2011 թվականին Անաստասիան ստեղծել է իր յություբյան ալիքը, առաջին տեսահոլովակները նվիրված են եղել անիմե ոճով դիմահարդարման ստեղծմանը, ինչպես նաև կոսմետիկայի միջոցով շոու բիզնեսի աստղերի վերափոխմանը․ Քեթի Փերրի, Ռիհաննա, Ջասթին Բիբեր, Լեդի Գագա և շատ ուրիշների, որոնք  աժիոտաժ են առաջացրել հանդիսատեսի մոտ և բաժանորդների թվի աճ։ Ալիքի հիմնական թեման ինչպես պետք է պատշաճ կերպով կիրառել դիմահարդարումը և դիմահարդարման տեխնիկայի բացահայտումն է։

2017 թվականին Անաստասիան անհաջող պլաստիկ վիրահատություն է տարել քթի ձևը շտկելու համար, որի արդյունքնում քիթը դադարել է շնչել, իսկ սպիները  չեն նվազել։ *Parada* կլինիկան, որտեղ անցկացվել էր վիրահատությունը, հրաժարվել է շտկել վիրահատության արդյունքները։

## Վարկանիշներ և հրապարակումներ
2012 թվականին դարձել է *Yoida* գերմանական երիտասարդական կոսմետիկայի ապրանքանիշի դեմքը։

2012 թվականի սեպտեմբերին Անաստասիայի մասին գրել է անգլիական Daily Mail պարբերականը։

2015 թվականին դարձել է գովազդային ընկերություններից մեկի՝ Բիլայնի դեմքը։

2016 թվականին մասնակցել է Տեսաբլոգերների համառուսաստանյան ազգային փառատոնին՝ Վիդֆեստին։

2016 թվականի օգոստոսի 16-ին մասնակցել է *VIDEODESSA* փառատոնին։

2016 թվականի դեկտեմբերի 23-ին արժանացել է *NeForum Awards* ազգային մրցանակին՝ գեղեցկության մասին լավագույն բլոգ անվանակարգում։

2017 թվականի հունվարի 4-ին ուկրաինական *Vgorode* հրատարակությունը կազմել է ուկրաինացի հայտնի տեսաբլոգերների Թոփ 10-ը և Անաստասիա Շպագինան զբաղեցրել է վարկանիշի 4-րդ տեղը։

2018 թվականի փետրվարին ընդգրկվել է Ռուսաստանի ամենահայտնի բլոգերների տասնյակում։

2019 թվականի փետրվարին 4-րդ տեղն Է զբաղեցրել Թոփ-10 բլոգեր աղջիկների ցուցակում, որոնք նման են տիկնիկների։

2019 թվականի նոյեմբերի 7-ին ընդգրկվել է աշխարհի ամենազարմանալի 25 կանանց ցուցակում և զբաղեցրել 15-րդ տեղը։

2020 թվականի հունվարի 10-ին ընդգրկվել է Ուկրաինայի ամենահայտնի յություբյան ալիքների Թոփ-10 ցուցակում։

NEWS.am-ը Անաստասիա Շպագինային բնութագրել է որպես համացանցի օգտատերերի շրջանում ամենասիրված կենդանի Բարբի տիկնիկը։

## Ծանոթագրություններ

Կատեգորիա:1993 ծնունդներ
Կատեգորիա:Ուկրաինացի յություբերներ
Ֆիլիպ Մեյ

**Ֆիլիպ Ջոն Մեյ** (, ), անգլիացի բանկիր և Միացյալ Թագավորության վարչապետ Թերեզա Մեյի ամուսինը։

1979 թվականին Մեյը եղել է Օքսֆորդի միության նախագահ, պատմության բնագավառում աստիճանով ավարտել է Օքսֆորդի Լինկոլն քոլեջը։

Զույգը ծանոթացել է Օքսֆորդի համալսարանում սովորելու ժամանակ. նրանք պահպանողական կուսակցության ուսանողական դիսկոտեկի ժամանակ ներկայացրել են Բենազիր Բհուտտոյին։ Ավելի ուշ նրանց միավորել է կրիկետի հանդեպ սերը, ամուսնացել են 1980 թվականի սեպտեմբերի 6-ին։ Երեխաներ չեն ունեցել։

Մեյը *Capital International* ֆինանսական խմբում աշխատել է ավելի քան տասը տարի։ Նա նախկինում եղել է *de Zoete & Bevan* և *Prudential Portfolio Managers* հիմնադրամի մենեջեր։

## Ծանոթագրություն

Կատեգորիա:1957 ծնունդներ
Կատեգորիա:Սեպտեմբերի 18 ծնունդներ
Կատեգորիա:Օքսֆորդի համալսարանի շրջանավարտներ
Դին Արմսթրոնգ

**Դին Արմսթրոնգ** (, ), կանադացի դերասան և դերասանական վարպետության ուսուցիչ։

## Վաղ կյանք
Արմսթրոնգը ծնվել է 1973 թվականի ապրիլի 24-ին Օուեն Սաունդ քաղաքում (Կանադա, Օնտարիո նահանգ)։ Հաճախել է Քինգսթոնի Քուինս համալսարան՝ ստանալով թատերական արվեստի աստիճան։

## Կարիերա
2000-2005 թվականներին նա նկարահանվել է «Showtime» հեռուստաալիքի «Մտերիմ ընկերներ» ԼԳԲՏ հանրահայտ հեռուստասերիալում, որտեղ նա խաղացել է գեյ-թմրամոլ Բլեյք Վիզեկիի դերը։

2005 թվականին «Tick, Tick... Boom!» կանադական մյուզիքլի բեմադրությունում խաղացել է Ջոնի դերը։

2011 թվականին Դանիելի դերը խաղացել է «Շրջադարձը այնտեղ չէ 4։ Արյունոտ սկիզբ» սարսափ ֆիլմում։

## Ֆիլմագրություն

## Ծանոթագրություն

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի կինոռեժիսորներ
Լուիս Խավիեր Մոսկերա

**Լուիս Խավիեր Մոսկերա Լոզանո** (), կոլումբիացի ծանրորդ (հանդես է գալիս մինչև 69 կգ քաշային կարգում), օլիմպիական խաղերի բրոնզե (2016) և արծաթե մեդալակիր (2020), 2015 թվականի Համաամերիկյան խաղերի չեմպիոն (մինչև 69 կգ)։

## Կենսագրություն
2011 թվականին ոսկե մեդալ է նվաճել աշխարհի պատանեկան առաջնությունում, իսկ 2014 թվականին և 2015 թվականին՝ աշխարհի երիտասարդական առաջնությունում։

2015 թվականին նվաճել է Պանամերիկյան խաղերի ոսկե մեդալը մինչև 69 կգ քաշային կարգում։

Ռիո դե Ժանեյրոյում կայացած Օլիմպիական խաղերում երկամարտի արդյունքով զբաղեցրել է 4-րդ տեղը։ Բայց դոպինգի կիրառման համար մրցումների բրոնզե մեդալակիր, կիրգիզ Իզատա Արտիկովայի որակազրկումից հետո բրոնզե մեդալը պաշտոնապես անցել է Լուիս Մոսկերային։ Վերջինս իր մեդալն ստացել է 2019 թվականի մարտի 28-ին։

2020 թվականին Տոկիոյի Օլիմպիական խաղերում կոլումբիացի Լուիս Մոսկերոն գրավել է երկրորդ տեղը՝ բարձրացնելով 331 կգ (151 + 180):

## Սպորտային արդյունքներ

## Ծանոթագրություններ

## Արտաքին հղումներ
* Լուիս Խավիեր Մոսկերայի էջը  IWF կայքում 

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Ծանրամարտի աշխարհի չեմպիոններ
Կատեգորիա:Կոլումբիացի ծանրորդներ
Ալեքսանդր Շուրով

**Ալեքսանդր Իզրայելովիչ Շուրով**, իսկական ազգանունը  **Լիվշիչ** (), խորհրդային էստրադային դերասան և կինոդերասան։ Ավելի շատ հայտնի է էստրադային երաժշտական Շուրին և Ռիկունին դուետում։

### Կենսագրություն
### Սկիզբը ստեղծագործական ճանապարհին

1925 թվականին ավարտել է Խարկովի երաժշտական և դրամատիկական տեխնիկումը։ Սկսել է աշխատել  «Կապույտ վերնաշապիկ» ագիտթատրոնում որպես դերասան, որի տարբեր բաժանմունքներում ելույթ են ունեցել նաև Վլադիմիր Մայակովսկին, Դեմյան Բեդնին, Ալեքսանդր Ռոուն, Կոնստանտին Լիստովը,  Սեմյոն Էյդինովը և շատ ուրիշներ, որոնք այժմ հայտնի են, իսկ այն ժամանակ սկսնակ արվեստի գործիչներ էին։ Այնտեղ նա ծանոթացել է Անատոլի Տրուդլերի հետ, ում հետ շուտով ստեղծել է էստրադային կատակային երաժշտական դուետ։ Միասին նրանք կատարում էին երկխոսություններ, ինտերմեդիաներ։ Շուրովը նվագում էր դաշնամուր, Տրուդլերը երգում էր և կոնֆերանս վարում։ 1935 թվականին և աշխատել է Մոսկվայում։ Պատերազմի սկզբում Տրուդլերը մտել է ժողովրդական աշխարհազորայինների մեջ և մահացել։

### Շուրով և Ռիկունին
1946 թվականին Շուրովը հրավիրել է երիտասարդ դերասան Նիկոլայ Ռիկունինին միասին աշխատել էստրադային դուետում՝ այսպիսով փոխարինելով պատերազմում զոհված Անատոլի Իվանովիչ Տրուդլերին։ Համատեղ ելույթները հաջողություն էին վայելում հանդիսատեսի մոտ. նրանք կատարում էին երգիծական կուպլետներ (սովորաբար կենցաղային ծառայությունների ոլորտի քննադատներից բարձր խորհրդային երգիծանքը այն ժամանակ չէր բարձրանում)։  Շատ տարիներ անց Նիկոլայ Ռիկունինը հիշում է.

:

1950-ականների կեսերին արտիստները ստեղծում են փոքրիկ էստրադային թատրոն, որի ներկայացումներին մասնակցելու համար հրավիրվում էին նաև այլ կատարողներ՝ դերասաններ և երաժիշտներ։  Դուետի համար գրել են հեղինակներ՝ Բորիս Լասկինը, Էմիլ Կրոտկին, Ա.Մերլին, Յակով Գրեյը,  Օլեգ Լևիցկին, Գեորգի Տերիկովը, Ալբերտ Լևին,  Վլադիմիր Աբրամովիչ Դիխովիչնին, Մորիս Ռոմանովիչ Սլոբոդսկոյը, Նիկիտա Բոգոսլովսկին, Դավիթ Աշկենազին։ Նրանց ելույթները հաջողություն էին վայելում հանդիսատեսի մոտ, նրանք անպայման մասնակցում էին կառավարական տոնական հեռուստատեսային համերգներին, ձայնագրում իրենց նախագծերի ձայնասկավառակները։

1979 թվականին, Ա. Շուրովին և Ն. Ռիկունինին շնորհվել Է ՌԽՖՍՀ ժողովրդական արտիստների կոչում։

1991 թվականին Շուրովը դադարեցրել է ելույթները առողջական խնդիրների պատճառով։ Ռիկունին որոշ ժամանակ շարունակում է մենակ կամ հրավիրված դերասանների հետ։

Ալեքսանդր Իսրայելի Շուրովը մահացել է 1995 թվականի  դեկտեմբերի 18-ին, թաղված է Դոնսի գերեզմանոցում Մոսկվայում
:

## Ծանոթագրություններ

Կատեգորիա:Խորհրդային դերասաններ
Փոքր Հայքի մանրանկարչության դպրոց

**Փոքր Հայքի մանրանկարչության դպրոց**, հայկական մանրանկարչության դպրոց, որը սկզբնավորվել է Փոքր Հայքում՝ 11-րդ դարում։

## Պատմություն
11-րդ դարում՝ Մեծ Հայքում, նույն դարի 2-րդ կեսից նաև Փոքր Հայքում ստեղծված ձեռագրերում (Անի-Արշարունիքի և Փոքր Հայքի ու Մելիտենեի) շարունակվել է Մլքե թագուհու (պահպանվել են հելլենա-քրիստոնեական արվեստի առավել արժեքավոր առանձնահատկությունները) և Էջմիածնի Ավետարանների պատկերազարդման տիպը։
[մինի|«[Վեհափառի Ավետարան»-ի էջերից մեկը]]
11-րդ դարի առաջին հայկական պատկերազարդ ձեռագիրը «Ադրիանուպոլսի Ավետարանն» է, որտեղ ավետարանիչների և «Աստվածամայրը Մանկան հետ» դիմապատկերներն աղոտ հիշեցնում են Մակեդոնիայի 12-րդ դարի բյուզանդական որմնանկարների (Օխրիդ, Կուրբինովո, Ներեզի) ոճը։ 11-րդ դարում Փոքր Հայքում, Հյուսիսային Միջագետքում, Բարձր Հայքում, Կապադովկիայում, որտեղ հայերը գրեթե հունացել էին, վերականգնվել է հայկական աշխույժ կյանքը, երևան են եկել զանազան գրչատներ։ Կղոտ գավառի Թալաշա վանքում (Եփրատ գետի ափին) 1018 թվականին տիկին Ծովուկի պատվերով ընդօրինակվել է մի ձեռագիր՝ պարզունակ խորաններով, թռչնապատկերներով, չորս ավետարանիչների դիմանկարներով, որոնք հիշեցնում են Աղթամարի Սուրբ Խաչ եկեղեցու որմնանկարների դեմքերը։

10-11-րդ դարերի գլուխգործոց է 1038 թվականի Ավետարանը (գրիչ՝ Եվարգրիս, Մատենադարան, ձեռագիր թիվ 6201), որը ոճով մոտ է «Ծուղրութի Ավետարան»-ին և «Վեհափառի Ավետարան»-ին։ 1038 թվականի մատյանի և «Վեհափառի Ավետարան»-ի մի քանի մանրանկարներում խորանների կառուցվածքը կորցրել է ճարտարապետական տրամաբանությունը, համակենտրոն կամարները հանգչում են ոչ թե խոյակին, այլ սյան քիվին, պահպանվել է Դուրա-Եվրոպոսի (3-րդ դար) ասորա-պաղեստինյան վաղքրիստոնեական պարզագույն ոճը։ Ասորա-եգիպտական ազդեցությունը նկատվում է նաև պատկերագրության մեջ (Մարիամը և Հովսեփը ներկայացված են լուսապսակներով՝ դեմ դիմաց, և այլն)։

Գրաֆիկ-սխեմատիկ այս ուղղությունը շարունակվել է նաև 11-րդ դարի կեսերին, հիմնականում՝ Փոքր Հայքում ստեղծված ձեռագրերում, որոնք վանական արվեստի հազվագյուտ նմուշներ են։ 1041 թվականին Սեբաստիայում ընդօրինակված «Մալաթիայի Ավետարան»–ի (Երուսաղեմի մատենադարան, ձեռագիր թիվ 3624) հիշատակարանում նշված են գրիչ Սամուելի, Բյուզանդիայի Միքայել կայսեր և Հայոց Պետրոս Ա Գետադարձ կաթողիկոսի անունները։

Փոքր Հայքի ձեռագրերի խորանները զարդարված են բուսական ու երկրաչափական մոտիվներով, թռչնապատկերներով և հուշկապարիկներով։ «Մալաթիայի Ավետարանը», նաև 1057 թվականի ձեռագիրը (Մատենադարան, ձեռագիր թիվ 3784) ունեն ընդարձակ պատկերաշար։ Տերունական շարքն ավարտվում է չորս ավետարանիչների և Խաչի պատկերներով։ Պատկերաշարի վրա նկատելի է բյուզանդական ազդեցությունը, որոնք թերևս ոչ թե պատմողական (ինչպես «Վեհափառի Ավետարանը»), այլ ծիսական բնույթի են։ Ասորական ազդեցությամբ ստեղծված «Խորհրդավոր ընթրիքին» հատուկ է կիսաբոլոր սեղանը։ Ի հայտ են եկել նաև նոր թեմաներ՝ «Հուդայի համբույրը», «Թաղումը», «Դժոխքի ավերումը»։ Մարդկանց և առարկաների պատկերները խիստ պայմանական են և սխեմատիկ, ձեռագրերը հարուստ են շղագիր և բոլորգիր մակագրություններով։

## Ծանոթագրություններ

Կատեգորիա:Հայկական մանրանկարչական դպրոցներ
Ղազիքուրդալու

**Ղազիքուրդալու**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Գորիս քաղաքից 19 կմ հյուսիս-արևելք, լեռներով շրջապատված։

## Բնակչություն
1886 թվականին գյուղն ունեցել է 300, իսկ 1908-ին՝ 550 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Վան Սիչժի

**Վան Սիչժի** (), չինացի վայելչագիր (կալիգրաֆիստ), յունի ութ սկզբունքների հիմնադիր։

## Կենսագրություն
Սովորել է հանրաճանաչ տիկին Վեյի (*Վեյ Շո*) մոտ։ Ծառայել է պալատում՝ հասնելով զորահրամանատարի պաշտոնի։ Նրա բնօրինակ աշխատանքները չեն պահպանվել, բայց հետագայում հասել են կրկնօրինակները։ Նրան անվանել են «գեղագրության Աստված», դարձել է հանրահայտ պատմվածքների հերոս։ Վայելչագիրներ են դարձել նաև նրա յոթ որդիները, որոնցից առավել հայտնի է կրտսեր որդին՝ Վան Սյանչժին, հետագայում նրան և հորն անվանել են «Երկու Վաներ»։ Շիտաոն գրել է՝

«Ցավոք, ես չեմ հետևում երկու Վաների մեթոդներին, չնայած երկու Վաներն էլ չեն հետևում իմ մեթոդներին»։
[thumb|center|675x675px| «[Խոլորձների տաղավարում հորինված բանաստեղծություններ»-ի նախաբան  ]]

## Ստեղծագործություններ
[thumb|Ցյան Սյուան, 13-րդ դար: Վան Սիչժին հիանում է [սագերով:  ]]Վան Սիչժիի առավել հայտնի ստեղծագործությունը «Խոլորձների տաղավարում հորինված բանաստեղծություններ» անթոլոգիայի նախաբանն է («Լանտինցզի սյույ» 蘭亭集序), որը գրվել է 353 թվականին։ Վայելչագրության արժանիքներից բացի, այդ ստեղծագործությունը հայտնի է դարձել նրա հանդեպ Տան դարաշրջանի կայսր Լի Շիմինի հետաքրքրության շնորհիվ, որը Վան Սիչժիի մեծ երկրպագուն էր։ «Լանտինցզիի» բնօրինակի որոնումների ժամանակ կայսրը կազմակերպել է մի շարք որոնողական արշավներ, որոնք հիմք են դարձել նկարների, նովելների և պիեսների ստեղծման։

link=Պատկեր:The_Calligraphy_Model_Sunny_after_Snow_by_Wang_Xizhi.jpg|border|կենտրոն|1104x1104փքս

## Ծանոթագրություններ

## Արտաքին հղումներ
* (рус.)
* Образцы каллиграфии

Կատեգորիա:Չինաստան
Կատեգորիա:Չինաստանի քաղաքական գործիչներ
Կատեգորիա:Չինացի արվեստագետներ
Կատեգորիա:Չինացի գրողներ
Կատեգորիա:Չինացի նկարիչներ
Կատեգորիա:Վայելչագրություն
Նիշել Փրինս

**Նիշել Պատրիս Փրինս** (, ), կանադացի ֆուտբոլիստ, «Հյուսթոն Դաշ» ակումբի կիսապաշտպան։ Օլիմպիական չեմպիոն (2020):

## Ակումբային կարիերա
Օհայոյի պետական համալսարանում համալսարանական կարիերայի ավարտից հետո Պրինսը 2017 թվականի դրաֆտում 38 համարի մարզաշապիկով ընտրվել է «Հյուսթոն Դաշ» թիմի կողմից։

## Միջազգային կարիերա
Պրինսը եղել է այն հավաքականի կազմում, որը Գվատեմալայում կայացած ԿՈՆԿԱԿԱՖ-ի մինչև 17 տարեկանների առաջնությունում նվաճել է արծաթե մեդալ և 2016 թվականի կանանց ԿՈՆԿԱԿԱՖ-ի օլիմպիական ընտրական մրցաշարում՝ արծաթե մեդալ։ Ռիո դե Ժանեյրոյում կայացած 2016 թվականի Ամառային օլիմպիական խաղերում թիմին օգնել է նվաճել բրոնզե մեդալներ։ 2019 թվականի մայիսի 25-ին ընդգրկվել է հավաքականի կազմում՝ մասնակցելու 2019 թվականի ֆուտբոլի աշխարհի առաջնությանը։ 2021 թվականի օգոստոսի 6-ին նվաճել է ոսկե մեդալ 2020 թվականի Ամառային օլիմպիական խաղերում։

### Գոլերը հավաքականի կազմում

## Ակումբային վիճակագրություն

## Ձեռքբերումներ
* Օլիմպիական խաղերի բրոնզե մեդալակիր

## Անձնական կյանք
Նիշել Փրինսի հայրը Ճամայկայից է, իսկ մայրը ծնունդով  Միացյալ Նահանգներից է։ Նա ունի երկու քույր՝ Քրիստինան և Կենդրան։ Ազատ ժամանակ սիրում է կարդալ, գրել, զբաղվել յոգայով։

## Ծանոթագրություններ

## Արտաքին հղումներ
* Նիշել Փրինսի էջը «Հյուսթոն Դաշ» ակումբի կայքում
* Նիշել Փրինսի էջը Օհայո նահանգի համալսարանի կայքում

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Կանադացի օլիմպիական մարզիկներ
Կատեգորիա:Կանադացի օլիմպիական մեդալակիրներ
Կատեգորիա:Կանադացի օլիմպիական չեմպիոններ
Կատեգորիա:Կանանց ֆուտբոլի հարձակվողներ
Կատեգորիա:Կանադացի ֆուտբոլիստներ
Կատեգորիա:Կանադայի հավաքականի ֆուտբոլիստներ
Վալերի Հակոբյան (վիրաբույժ)

**Վալերի Գրիգորի Հակոբյան**  (), խորհրդային մանկական վիրաբույժ, բժշկական գիտությունների դոկտոր (1970), պրոֆեսոր (1979):

ԽՍՀՄ-ում լյարդի վիրաբուժության միակ մանկական կենտրոնի հիմնադիր և տնօրեն։

## Կենսագրություն
Վալերի Հակոբյանն ավարտել է Մոսկվայի երկրորդ բժշկական ինստիտուտի մանկաբուժական ֆակուլտետը։ 1963-1965 թվականներին սովորել է բժիշկների կատարելագործման ինստիտուտի մանկական վիրաբուժության ամբիոնի կլինիկական օրդինատուրայում (ամբիոնի վարիչ` պրոֆեսոր Ս. Յա. Դոլեցկի)։ Եղել է  ԽՍՀՄ բժշկական գիտությունների ակադեմիայի թղթակից անդամ Գեորգի Օստրովերխովի աշակերտը, 27 տարեկանում պաշտպանել է թեկնածուական, իսկ 30 տարեկանում դոկտորական ատենախոսություն, աշխատել է Բժիշկների կատարելագործման ինստիտուտում որպես ավագ գիտաշխատող, այնուհետև մանկական վիրաբուժության ամբիոնի պրոֆեսոր, 1972 թվականից ղեկավարել է ինստիտուտի կենտրոնական գիտահետազոտական լաբորատորիայի մանկական վիրաբուժության բաժինը։ Պատրաստել է գիտությունների 6 թեկնածու։

1973 թվականին Հակոբյանը Մոսկվայի Ռուսակովի անվան № 2 մանկական քաղաքային կլինիկական հիվանդանոցի (այժմ՝ Սուրբ Վլադիմիրի հիվանդանոց) բազայի վրա հիմնադրել է Լյարդի վիրաբուժության կենտրոնը։ Հակոբյանի խումբը ստացել է վիրահատության նոր մեթոդների հեղինակային իրավունքի տասներեք վկայական։ Հակոբյան կենտրոնում բուժում են ստանում լյարդի բնածին պաթոլոգիաներով ծանր հիվանդ երեխաներ երկրի տարբեր ծայրերից։ Հակոբյանը կատարել է ավելի քան 700 վիրահատություններ և 3000 ուսումնասիրություն մանկական լյարդի վիրաբուժության վերաբերյալ։ 78 գիտական աշխատությունների հեղինակ է, այդ թվում` 5 մենագրությունների, եղել է  «Նորածինների վիրաբուժություն» կոլեկտիվ մենագրության լուսաբանողը։

Հակոբյանը սրտի երկու ծանր կաթված է տարել և հանկարծամահ եղել 43 տարեկան հասակում։ Թաղված է Մոսկվայի հայկական գերեզմանատանը։

## Գրականություն
* Юлия Хорицкая. На пределе возможного // Советская Россия, 28 ноября 1982, № 275 (8026).
* На пределе возможного (рубрика «Читатель-газета») // Советская Россия, 13 апреля 1983.
* Околов В. Л. Деятели отечественной хирургии. Энциклопедический справочник. Т.1. Москва-Пятигорск. С. 48-49.

## Աշխատանքներ
*  Контрастные исследования сосудов воротной вены и аорты через пупочные сосуды у детей. М.: Медицина, 1967
* Синдром портальной гипертензии у детей. Дисс. докт. М., 1970
*  С. Я. Долецкий, В. В. Гаврюшов, В. Г. Акопян. Хирургия новорожденных. Руководство для врачей. Иллюстрации вып. детск. хирургом доктором мед. наук В. Г. Акопяном. М. Медицина, 1976. 320 с.
*  В. Г. Акопян. Хирургическая гепатология детского возраста : Руководство для врачей. М. : Медицина, 1982. 384 с.
*  В. Г. Акопян, З. Д. Муриева, Г. Т. Туманян. Ошибки и опасности в хирургии холедоха у детей // В кн. «Проблемы хирургии желчных путей». — М., 1982. — С. 98-101.

## Ծանոթագրություններ

Կատեգորիա:Խորհրդային վիրաբույժներ
Կատեգորիա:Ռուսաստանի ազգային հետազոտական բժշկական համալսարանի շրջանավարտներ
Կատեգորիա:Մոսկվայի հայկական գերեզմանատանը թաղվածներ
Կատեգորիա:Խորհրդային մանկաբույժներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Սրտի կաթվածից մահացածներ
Այսելմիեր լիճ

thumb|Կապույտով առանձնացված է Այսելմիեր լիճը|ձախից
thumb|left|Նավ Այսելմիեր լճում
**Այսելմիեր** ( ), քաղցրահամ արհեստական լիճ կենտրոնական Նիդեռլանդներում՝ նախկին Զյոյդեր Զե ծովածոցի տեղում։ Սահմանակցում է հյուսիս-արևելքում Ֆրիզլանդ, հարավում և արևելքում՝ Ֆլևոլանդ, արևմուտքում՝ Հյուսիսային Հոլանդիա մարզերին (պրովինցիա)։ Հյուսիսում Հյուսիսային ծովից բաժանված է 32 կիլոմետր երկարությամբ ձգվող, մոտ 60 մետր հաստությամբ պատնեշով։ Լճի ընդհանուր մակերեսը մոտ 1100 կմ² է, միջին խորությունը՝ 5-6 մետր։ Անվանումը ստացել է Այսել գետից, որը նրա մեջ է թափվում Կետելմեր ոչ մեծ լիճը կտրելով։ Այսելմիերը Արևմտյան Եվրոպայի ամենամեծ քաղցրահամ ջրամբարն է։

## Ստեղծման պատմություն
Այսելմիերը ստեղծվել է 1932 թվականին Նիդեռլանդների մելիորացիայի համապարփակ պլանի (Զյոյդեր Զեի նախագիծ) արդյունքում՝ նախագծված Կորնելիս Լելիի գլխավորած ինժիներների խմբի կողմից։ Համաձայն այդ պլանի Զյոյդեր Զե ծովածոցը արհեստական ամբարտակով առանձնացվել է Հյուսիսային ծովից։ Ամբարտակը ստացել է Աֆսլյոիտդեիկ անունը։ Գինեսի ռեկորդների գրքում այն գրանցված է որպես աշխարհում գոյություն ունեցող ամենաերկար ծովային պատնեշը (մինչ Հարավային Կորեայում Սեմանգում պատնեշի կառուցումը՝ ավելի քան 33 կմ երկարությամբ)։ Ծովածոցի մի մասը ցամաքեցվել է և դարձել Ֆլևոլանդ մարզը (պրովինցիա), իսկ մյուս մասը դարձել է Այսելմիեր լիճը։ 1975 թվականին Այսելմիեր լիճը բաժանվել է երկու մասի։ Արևմտյան փոքր հատվածը առանձնացվել է Խաուտրիբեիկ ամբարտակով և դարձել առանձին Մարկերմեր լիճը։

Այժմ մասամբ ցամաքեցված Զյոյդեր Զե ծովածոցը նույնպես հնագույնը չէ․ այն առաջացել է Ալմերե լճի տեղում, իսկ այն իր հերթին՝ Ֆլեվոնական ծովի տեղում, որը գոյություն է ունեցել առնվազն Հռոմեական կայսրության Վաղ միջնադարի ժամանակաշրջաններում։

## Ժամանակակից վիճակ
Լիճը ծառայում է որպես քաղցրահամ ջրի կարևոր պահուստ և օգտագործվում է գյուղատնտեսական, արդյունաբերական և կենցաղային նպատակներով։ Այն լայնորեն օգտագործվում է ռեկրացիոն նպատակներով, լճում նավարկում են զբոսաշրջային նավեր, ափերին զարգացած է զբոսաշրջությունը։

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Նիդերլանդների լճեր
Կատեգորիա:Նիդերլանդների ջրամբարներ
Կամիլ Գրասինո

**Կամիլ Գրասինո** (, ), ֆրանսիացի ռեգբիստուհի, խաղում է պաշտպանի (կենտրոնական) դիրքում կանանց ռեգբիի «Ստադ Ֆրանսե» ակումբի, Ֆրանսիայի ռեգբի-15 և ռեգբի-7 ազգային հավաքականներում։ 2014 և 2018 թվականների Վեց ազգերի գավաթի չեմպիոն և Մեծ սաղավարտի հաղթող, 2014 և 2017 թվականների աշխարհի առաջնությունների բրոնզե մեդալակիր, 2020 թվականի Օլիմպիական խաղերի արծաթե մեդալակիր։

## Կենսագրություն
Հայր և պապ նախկինում խաղացել են Բելվես քաղաքի «Ստադ Բելվեզուա» ակումբում։ Սովորել է Պիեռ Ֆանլակի անվան քոլեջում։ Ընդունվել է Բորդոյի համալսարանի Ֆիզկուլտուրայի և սպորտի ֆակուլտետ, ստացել է STAPS մարզիչի արտոնագիր 2014 թվականին և ընդունվել է Բորդոյում սպորտի ուսուցիչների դասընթացներին։

Իր կարիերան Կամիլը սկսել է «Բորդո ԷՏուդյան» ուսանողական ակումբում, ավելի ուշ դարձել է կանանց «Ստադ Բորդլե» ակումբի խաղացող, 2017 թվականին տեղափոխվել է «Ստադ Ֆրանսե»։ 2012 թվականին «Ստադ Բորդլեի» կազմում հաղթել է Ֆրանսիայի երկրորդ դիվիզիոնում (Էլիտ 2) և երկու տարի խաղացել է էլիտար դիվիզիոնում թիմի հետ, մինչև կրկին Էլիտ 2 անցնելը։

Տասնինը տարեկանում Կամիլն առաջին անգամ ընդգրկվել է ռեգբիի հավաքականում.։ 2012 թվականի նոյեմբերին նշել է նորամուտը Ֆրանսիայի ռեգբիի հավաքականում անգլիացիների դեմ խաղում։ 2014 թվականին Ֆրանսիայի հավաքականի կազմում դարձել է Վեց ազգերի գավաթի խաղարկության չեմպիոն՝ հաղթելով Մեծ սաղավարտը և աշխարհի գավաթի բրոնզե մեդալակիր, սակայն Ավստրալիայի դեմ խաղում ստացած ուղեղի ցնցման պատճառով մրցաշարի վերջին երկու հանդիպումներին չի մասնակցել։  Նույն թվականին նա պայմանագիր է կնքել Ֆրանսիայի ռեգբիի ֆեդերացիայի հետ՝ Օլիմպիադային նախապատրաստվելու շրջանակներում ռեգբի-7 հավաքականում հանդես գալու վերաբերյալ։

Ռեգբի-7 հավաքականի կազմում Կամիլը հանդես է եկել 2013 թվականի աշխարհի առաջնությունում և Ռիո դե Ժանեյրոյի Օլիմպիական խաղերում՝ հանդես գալով հարձակման գծում կամ վինգի դիրքում։ 2016 թվականի օգոստոսի 6-ին Ռիո դե Ժանեյրոյի ժամանակով ժամը 11:00-ին Ֆրանսիայի և Իսպանիայի հավաքականների մրցախաղով մեկնարկել է ռեգբիի օլիմպիական մրցաշարը, որտեղ 3-րդ րոպեին Կամիլը բացել է հանդիպման հաշիվը՝ առաջին փորձը գրանցելով օլիմպիական ռեգբի-7-ի պատմության մեջ և հավաքելով առաջին միավորները։ Ընդհանուր առմամբ մրցաշարում Կամիլը մասնակցել է 6 խաղի և կատարել երեք փորձ, մեկը Նոր Զելանդիայի և մյուսը ԱՄՆ-ի դեմ (արդյունքը եղել է 6-րդ տեղը)։

2017 թվականին Կամիլը դարձել է Իռլանդիայում անցկացվող աշխարհի առաջնության բրոնզե մեդալակիր՝ հայտնվելով հայտացուցակում Ջեսի Տրեմուլերի փոխարեն։ 2017 թվականի նոյեմբերի 10-ին նշել է նորամուտը ֆրանսիական «Բարբարիանս» կանանց ակումբում «Մանսթերի» դեմ խաղում, որն անցկացվել է Տոմոնդ-պարկում։

2021 թվականին դարձել Է Տոկիոյի Ամառային օլիմպիական խաղերի արծաթե մեդալակիր։

## Ձեռքբերումներ
* 2-րդ դիվիզիոնի չեմպիոն
* Վեց ազգերի գավաթի չեմպիոն - 2014, 2018
* Մեծ սաղավարտի հաղթող - 2014, 2018
* Աշխարհի առաջնության բրոնզե մեդալակիր - 2014, 2017
* Ռեգբի-7-ի աշխարհի առաջնության արծաթե մեդալակիր - 2018
* Օլիմպիական խաղերի արծաթե մեդալակիր

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Ստելլա Բազազյանց

**Ստելլա Բորիսի Բազազյանց** (), խորհրդային և ռուս արվեստաբան, ժամանակակից արվեստի մասնագետ,  «ԽՍՀՄ դեկորատիվ արվեստ» ամսագրի գլխավոր խմբագիր (1989-1992)։ ՌԽՖՍՀ մշակույթի վաստակավոր գործիչ (1988), Մոսկվայի պատկերասրահների ասոցիացիայի նախագահ (1991-1997), Ռուսաստանի գեղարվեստի ակադեմիայի ակադեմիկոս (2012)։

## Կենսագրություն
Ստելլա Բազազյանցը ծնվել է 1932 թվականի մայիսի 9 -ին, Մոսկվայում։ 1952 թվականին ընդունվել է Մոսկվայի Լոմոնոսովի անվան պետական համալսարանի պատմության ֆակուլտետի արվեստագիտության բաժին։ 1956 թվականին պաշտպանել է դիպլոմային աշխատանքը պրոֆեսոր Յուրի Կոլպինսկու գիտական ղեկավարությամբ։ 1963 թվականին Բազազյանցը դարձել է ԽՍՀՄ նկարիչների միության Մոսկվայի մասնաճյուղի անդամ։

Աշխատանքային գործունեությունը սկսել է «ԽՍՀՄ դեկորատիվ արվեստ» ամսագրում,  1957-1976 թվականներին եղել է ամսագրի բաժնի վարիչ, 1976-1989 թվականներին աշխատել է որպես գլխավոր խմբագրի տեղակալ, իսկ 1989 թվականին դարձել է գլխավոր խմբագիր և  այդ պաշտոնում մնացել մինչև 1992 թվականը։ 1991-1997 թվականներին զբաղեցրել է Մոսկվայի պատկերասրահների ասոցիացիայի նախագահի պաշտոնը։ 1988 թվականին ստացել է «Մշակույթի վաստակավոր գործչի» կոչում, այնուհետև  դարձել Ռուսաստանի արվեստի վաստակավոր գործիչ։ 2012 թվականին նրան շնորհվել է Ռուսաստանի գեղարվեստի ակադեմիայի արվեստագիտության բաժնի ակադեմիկոսի կոչում։

Մահացել է 2019 թվականի սեպտեմբերի 11-ին Մոսկվայում։

## Հիմնական աշխատանքներ
* «Художник, пространство, среда». М., 1983;
* «А. В. Васнецов». Монография, М., 1989;
* Каталог «Московские галереи», 1995;
* Каталог о галеристах. М., 1993;
* Статья в каталоге выставки «Гиперреализм и его окрестности». М., 2007;
* Статья в каталоге выставки «Русская метафора». М., 2007;
* Статья «Rara avis» (о художнике Сергее Есаяне). ДИ. М., 2008;
* Серия статей по современному интерьеру в журнале-газете «Стиль жизни» — «Место встречи изменить нельзя», «Москва обречена на любовь», «Музей современного искусства»: № 22, 23, 29 — 1998; 31,32 — 1999; 40 — 2000.

## Ծանոթագրություններ

## Արտաքին հղումներ
* Страница на сайте РАХ
* 

Կատեգորիա:Ռուս արվեստաբաններ
Կատեգորիա:Խորհրդային արվեստաբաններ
Կատեգորիա:ԽՍՀՄ նկարիչների միության անդամներ
Կատեգորիա:Ռուս խմբագիրներ
Կատեգորիա:ՌԽՖՍՀ մշակույթի վաստակավոր գործիչներ
Կատեգորիա:Մոսկվայի պետական համալսարանի պատմության ֆակուլտետի շրջանավարտներ
Կատեգորիա:Խորհրդային գիտնականներ
Նռան հատիկ (հեռուստասերիալ)

**Նռան հատիկ**, հայկական դրամատիկական հեռուստասերիալ։ Սերիալի պրեմիերան կայացել է Armenia հեռուստատեսությամբ՝ 2017 թվականի սեպտեմբերի 11-ին։ Սերիալը հեռարձակվել է ամեն աշխատանքային օր՝ ժամը 21:45-ին։ Սերիալի գործողությունները տեղի են ունենում Երևանում (Հայաստան)։

## Բովանդակություն
Երիտասարդ Սոֆիայի կյանքն ամբողջությամբ ավերվել էր այն բանից հետո, երբ նա իմանում է, որ իր սիրած տղան՝ խիզախ զինվորն ու հերոսը, մահացել է։ Ոչ միայն այս լուրը, այլև նրա հոր ինքնասպանությունը ոչնչացնում են Սոֆիայի երազանքներն ու ծրագրերը։ Սոֆիայի մայրը վաճառում է գրեթե ամեն ինչ՝ ամուսնու պարտքերը մարելու համար։ Ավելին՝ Սոֆիայի մայրն իր երկու անչափահաս երեխաներին մանկատուն է հանձնում՝ նորմալ կենսապայմանների բացակայության պատճառով։ Կյանքի համար նա և նրա ավագ դուստրը՝ Սոֆիան, սկսում են միասին աշխատել կառավարչի տանը՝ որպես ծառա։ Այդ տանը Սոֆիան հանդիպում է ֆիլմի գլխավոր չարագործի հետ, ով իրականում սպանել է իր սիրած տղային և քանդել Սոֆիայի կյանքը։

## Ծանոթագրություններ

## Արտաքին հղումներ

* 
* ''Նռան հատիկ''  հեռուստասերիալը Armserial-ում

Կատեգորիա:Արմենիա հեռուստաընկերության նախագծեր
Կատեգորիա:Հեռուստասերիալներ ըստ երկրի և ժանրի
Կատեգորիա:Հեռուստասերիալներ ըստ թեմայի
Կատեգորիա:Հեռուստասերիալներ ըստ ժանրի
Կատեգորիա:Հեռուստասերիալներ ըստ լեզվի
Բառեր լոգասենյակի պատերին

**«Բառեր լոգասենյակի պատերին»** (), 2020 թվականի ամերիկյան ֆիլմ-դրամա, որը նկարահանել է Թոր Ֆրոյդենտալը։ Սցենարը գրել է Նիք Նավադան Ջուլյա Ուոլթոնի համանուն վեպի հիման վրա։ Գլխավոր դերերը կատարել են Չառլի Փլամերը, Էնդի Գարսիան, Թեյլոր Ռասելը, Աննասոֆիա Ռոբը, Բեթ Գրանտը, Մոլլի Փարքերը և Ուոլթոն Գոգինսը։

Ֆիլմը թողարկվել է 2020 թվականի օգոստոսի 21-ին *Roadside Attractions* ընկերության կողմից։ Այն արժանացել է քննադատների հիմնականում դրական արձագանքների։

## Սյուժե
Ավագ դպրոցից հեռացվելուց հետո Ադամը, որը շիզոֆրենիա ախտորոշմամբ դեռահաս է, երազում է խոհարար դառնալու մասին, ծանոթանում է Մայայի հետ, որը ոգեշնչում է նրան կախված չլինել իր վիճակից։ Իր ընտանիքի և նոր վեպի օգնությամբ Ադամը սկսում է հուսալ, որ կկարողանա ազնվորեն պատմել այն ամենի մասին, ինչի դեմ պայքարում է, և հաղթանակ տանել այն դժվարությունների հանդեպ, որոնք սպասում են նրան առջևում։

## Դերերում
* Չառլի Փլամեր – *Ադամ Պետրացելի*
* Թեյլոր Ռասսել – *Մայա*
* Էնդի Գարսիա – *հայր Պատրիկ*
* Աննասոֆիա Ռոբ – *Ռեբեկա*
* Բեթ Գրանտ
* Դևոն Բոստիկ – *Խոակին*
* Լոբո Սեբաստյան
* Մոլլի Փարքեր
* Ուոլթոն Գոգինս
* Դրյու Շեյդ – *Թեդ*
* Բեքա Հոլման

## Արտադրություն
2018 թվականի փետրվարին հայտարարվել է, որ Թոր Ֆրեյդենթալը լինելու է Նիք Նավադայի սցենարով նկարահանվելիք ֆիլմի ռեժիսորը, որը հիմնված է Ջուլյա Ուոլթոնի համանուն վեպի վրա, իսկ որպես պրոդյուսեր հանդես է գալու *LD Entertainment*-ը։ 2018 թվականի մարտին հաստատվել է, որ ֆիլմում նկարահանվելու են Չառլի Փլամերը և Թեյլոր Ռասելը։ 2018 թվականի ապրիլին  ֆիլմի դերասանական կազմին միացել են Էնդի Գարսիան, Մոլլի Փարկերը, Ուոլթոն Գոգինսը, Աննասոֆիա Ռոբը և Դևոն Բոստիկը։ The Chainsmokers-ը և Էնդրյու Հոլլանդերը դարձել են ֆիլմի երաժշտության հեղինակներ։ Սա առաջին անգամն է, երբ նման դերում հանդես է եկել երաժշտական խումբը։ Թրեյլերում ներկայացված է *The Chainsmokers*-ի 2019 թվականի «Push My Luck» սինգլը.

Նկարահանումներն սկսվել են 2018 թվականի մայիսին։ Ֆիլմը նկարահանվել է Ուիլմինգթոնում (Հյուսիսային Կարոլինա նահանգ, ԱՄՆ)։

## Թողարկում
2020 թվականի հունիսին *Roadside Attractions* ընկերությունը ձեռք է բերել ֆիլմի տեղայնացման իրավունքները և դրա թողարկման օր հայտարարել 2020 թվականի օգոստոսի 7-ը, սակայն ավելի ուշ թողարկման ամսաթիվը փոխվել է, և ի վերջո ֆիլմը ԱՄՆ-ում թողարկվել է 2020 թվականի օգոստոսի 21-ին։

Թրեյլերի պրեմիերան կայացել է 2020 թվականի հուլիսի 15-ին։

## Սաունդթրեք
*«Words on Bathroom Walls»* սաունդթրեքի ալբոմը, որը ներառում է սաունդթրեքը և պարտիտուրան, ձայնագրվել է Էնդրյու Հոլանդերի կողմից The Chainsmokers-ի մասնակցությամբ և թողարկվել է 2020 թվականի օգոստոսի 21-ին։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Տոր Ֆրոյդենտալի ֆիլմեր
Ղարաղշլաղ (Զանգեզուրի գավառ, քրդաբնակ)

**Ղարաղշլաղ**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907 թվականին գյուղն ունեցել է 50, իսկ 1908-ին՝ 55 քուրդ բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Սանդրա Սանչես

**Սանդրա Սանչես Խայմե** (, ), իսպանացի կարատեիստ։ 2020 թվականի Տոկիոյի Օլիմպիական խաղերի չեմպիոն։ Կանանց կատայի անհատական մրցումներում աշխարհի չեմպիոն (Մադրիդ, 2018 թվական), Եվրոպայի վեցակի չեմպիոն (2015-2021)։ Սանդրա Սանչեսն ընդգրկվել է Գինեսի ռեկորդների գրքում որպես կարատեի Կարատե1 Պրեմիեր լիգայում ամենաշատ մեդալներ նվաճած անձ․ 2014 թվականի հունվարից մինչև 2020 թվականի փետրվար ընկած ժամանակահատվածում նա նվաճել է 35 մեդալ բոլոր մրցաշարերում, որոնց մասնակցել է։

## Կենսագրություն
Սանդրա Սանչեսը ծնվել է 1981 թվականի սեպտեմբերի 16-ին։

## Կարիերա
մինի|ձախից|Սանդրա Սանչեսը 2018 թվականին
2015 թվականին ոսկե մեդալ է նվաճել Ստամբուլում 2015 թվականի Եվրոպայի առաջնության կատայի կանանց մրցաշարում։ Նույն թվականին նա ոսկե մեդալ է նվաճել 2015 թվականի Եվրոպական խաղերում, որը տեղի է ունեցել Բաքվում։ Եզրափակչում նա հաղթել է ֆրանսիացի Սենդի Սկորդոյին։

Լինցում կայացած 2016 թվականի կարատեի աշխարհի առաջնությունում Սանչեսը բրոնզե մեդալ է նվաճել կատայի անհատական մրցումներում։ 2017 թվականին նա արծաթե մեդալ է նվաճել Վրոցլավում կայացած 2017 թվականի Համաշխարհային խաղերի կանանց կատայի մրցումներում։ Եզրափակիչում նա պարտվել է ճապոնացի Կիյոու Սիմիձուին։

2018 թվականին նա ոսկե մեդալներ է նվաճել Նովի Սադի Եվրոպայի առաջնությունում և Մադրիդի աշխարհի առաջնությունում։

2019 թվականին ոսկե մեդալ է նվաճել Իսպանիայի Գվադալախարա քաղաքում անցկացված Եվրոպայի առաջնությունում։ Նույն թվականին նա  ներկայացրել է Իսպանիան Մինսկում անցկացված 2019 թվականի Եվրոպական խաղերում և ոսկե մեդալ նվաճել կատայի անհատական մրցումներում։ Ի վերջո, նա նաև ոսկե մեդալ է նվաճել Դոհայում կայացած 2019 թվականի համաշխարհային լողափային խաղերի կատայի անհատական մրցումներում։

2021 թվականին Սանչեսը ոսկե մեդալ է նվաճել Պորեչում ընթացող կարատեի Եվրոպայի առաջնությունում։ Տոկիոյի Օլիմպիական խաղերում դուրս է եկել կատայի մրցումների եզրափակիչ, որտեղ հաղթել է ճապոնացի Կիեու Սիմիձուին և դարձել կարատեի օլիմպիական չեմպիոն։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Իսպանացի կարատեիստներ
Կատեգորիա:Իսպանացի օլիմպիական մարզիկներ
Կատեգորիա:Իսպանիացի օլիմպիական չեմպիոններ
Ռիսակո Կավայի

**Ռիսակո Կավայի** (, ), ճապոնացի մարզուհի (ազատ ոճի ըմբշամարտ), կրկնակի օլիմպիական չեմպիոն (2016 և 2020), աշխարհի առաջնությունների եռակի չեմպիոն և մեդալակիր, Ասիայի քառակի չեմպիոն։

## Կարիերա
Ռիսակոյի հայրը եղել է հունահռոմեական ոճի ըմբիշ, որը մասնակցել է 1989 թվականի աշխարհի առաջնությանը։ Նրա երկու քույրերը նույնպես զբաղվել են ըմբշամարտով։

Դեռ դպրոցում ուսանելու ժամանակ Ռիսակոն հաղթել է ըմբշամարտի մի քանի ազգային պատանեկան մրցումներում։ 2013 թվականին ընդունվել է համալսարան, իսկ 2014 թվականին Ճապոնիայի թիմի կազմում նվաճել է ըմբշամարտի աշխարհի գավաթը։ 2015 թվականի աշխարհի առաջնությունում զբաղեցրել է երկրորդ տեղը մինչև 63 կգ քաշային կարգում, ինչը նրան թույլ է տվել որակավորվել 2016 թվականի Օլիմպիական խաղերի համար։ 2016 թվականի փետրվարին նվաճել է Ասիայի առաջնության ոսկե մեդալ։ Օլիմպիական խաղերի կիսաեզրափակչում հաղթել է ռուսաստանցի Իննա Տրաժուկովային, եզրափակիչում՝ բելառուս Մարիա Մամաշուկին: Նույն թվականի նոյեմբերին պարգևատրվել է Պատվո մեդալով մանուշակագույն ժապավենով։

2017 թվականին տեղափոխվել է մինչև 60 կգ քաշային կարգ, որտեղ հաղթել է Ասիայի և աշխարհի առաջնություններում։

2019 թվականին Ղազախստանում կայացած աշխարհի նախաօլիմպիական առաջնությունում մինչև 57 կգ քաշային կարգում Ռիսակոն նվաճել է ոսկե մեդալ՝ դառնալով չեմպիոն և ստանալով օլիմպիական ուղեգիր իր ազգային օլիմպիական կոմիտեի համար։

2021 թվականին Կավասին ոսկե մեդալ է նվաճել Տոկիոյի Օլիմպիական խաղերում մինչև 57 կգ քաշային կարգում։ Նրա կրտսեր քույրը ՝ Յուկակոն, նախօրեին ոսկե մեդալ է նվաճել մինչև 62 կգ քաշային կարգում։

## Պարգևներ
* *Tokyo Sports*
** Ըմբշամարտի հատուկ մրցանակ (2016, 2017)

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բնօրինակում անաղբյուր հոդվածներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ճապոնացի ըմբշամարտիկներ
Մամոնա Պատրիսիա

մինի|Պատրիսիա Մամոնա, 2019
*Պատրիսիա  Մամոնա* (, ), եռացատկում հանդես եկող պորտուգալացի թեթևատլետ, 2016 թվականի Եվրոպայի չեմպիոն, Տոկիոյի 2020 Օլիմպիական խաղերի արծաթե մեդալակիր, 2012 և 2016  թվականների Ամառային օլիմպիական խաղերի մասնակից։ Պարգևատրվել է Պորտուգալիայի Արժանիքների շքանշանով։

## Կենսագրություն և կարիերիա
Պատրիսիան միջազգային ասպարեզում նորամուտը նշել է 2005 թվականին։ Այդ տարի Եվրոպայի գավաթի խաղարկությունում դարձել է չորրորդ հեռացատկորդը, իսկ Մարակեշում կայացած պատանիների աշխարհի առաջնությունում եռացատկում գրավել է 7-րդ տեղը։ 2016 թվականին դարձել Է Եվրոպայի չեմպիոն, իսկ հետո Ռիո դե Ժանեյրոյում կայացած Օլիմպիական խաղերում զբաղեցրել է 6-րդ տեղը՝ թարմացնելով Պորտուգալիայի ազգային ռեկորդը։

## Հիմնական արդյունքներ

## Ծանոթագրություններ

## Արտաքին հղումներ
* 
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Պորտուգալացի թեթևատլետներ
Դևիդ Թեյլոր

**Դևիդ Թեյլոր** (, ), ամերիկացի ազատ ոճի ըմբիշ և ժողովրդական ըմբշամարտի նախկին ներկայացուցիչ, 2020 թվականի Տոկիոյի Օլիմպիական խաղերի չեմպիոն, 2018 թվականի աշխարհի չեմպիոն։ Երկու անգամ արժանացել է Դեն Հոջի տիտղոսին։

## Կենսագրություն
Թեյլորը վաղ տարիքից հիանում էր օլիմպիական չեմպիոն Քել Սենդերսոնով։ Հանդես է եկել Փենսիլվանիայի համալսարանի թիմում, որտեղ Քել Սենդերսոնը գլխավոր մարզիչ էր։ Ուսանողական սպորտի ազգային ասոցիացիայում իր առաջին մրցաշրջանում Թեյլորը կարողացել  է նվաճել արծաթե մեդալ, իսկ արդեն երկրորդում վերցրել է ոսկին։ Երկու անգամ արժանացել է Դեն Հոջի տիտղոսին՝ դառնալով երրորդ ըմբիշը, որն այս պարգևը ստացել է երկու և ավելի անգամ։

Միջազգային ասպարեզում Թեյլորը նույնպես կարողացել է հաջողությունների հասնել՝ դառնալով տասներկուերորդ ամերիկացին, որը Իվան Յարիգինի Գրան Պրիում ոսկի է նվաճել, իսկ ավելի ուշ մայրցամաքային և համաշխարհային առաջնություններում արժանացել է ոսկե մեդալների։

2018 թվականի արդյունքներով դարձել է Ջոն Սմիթի մրցանակակիր՝ որպես ԱՄՆ-ի Տարվա լավագույն ազատ ոճի ըմբիշ։

2020 թվականի Օլիմպիական խաղերում նվաճել է ոսկե մեդալ։

## Ձեռքբերումներ
*  Պանամերիկյան առաջնություն (Գվատեմալա, 2021)
*  Ըմբշամարտի աշխարհի առաջնություն (Բուդապեշտ, 2018)
*  Պանամերիկյան առաջնություն (Լիմա, 2018)
*  «Յաշար Դոգու» մրցաշար (Ստամբուլ, 2018)
*  «Իվան Յարիգին» մրցաշար (Կրասնոյարսկ, 2018)
*  Փարիզի Մեծ մրցանակ (Փարիզ, 2017)
*  Իսպանիայի Մեծ մրցանակ (Մադրիդ, 2016)
*  «Ստեփան Սարգսյան» մրցաշար (2015)
*  Իսպանիայի Մեծ մրցանակ (Մադրիդ, 2015)
*  Ուսանողական սպորտի ազգային ասոցիացիա (I դիվիզիոն) (2014)
*  Ուսանողական սպորտի ազգային ասոցիացիա (I դիվիզիոն) (2013)
*  Ուսանողական սպորտի ազգային ասոցիացիա (I դիվիզիոն) (2012)
*  Ուսանողական սպորտի ազգային ասոցիացիա (I դիվիզիոն) (2011)

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ամերիկացի ըմբշամարտիկներ
Կատեգորիա:Ամերիկացի օլիմպիական չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Նևին Հարիսոն

**Նևին Հարիսոն**  (, ),  ամերիկացի կանոեիստուհի, օլիմպիական չեմպիոն (2020) և աշխարհի չեմպիոն։

## Կենսագրություն
Նևին Հարիսոնը ծնվել է 2002 թվականի հունիսի 2-ին։ Տիրապետում է անգլերեն և իսպաներեն լեզուներին։

## Կարիերա
Նևին Հարիսոնը թիավարությամբ զբաղվել սկսել է 12 տարեկանում՝ Սիեթլի բայդարկաներով և կանոեներով թիավարության ակումբում։ Տասնհինգ տարեկանում սկսել է հանդես գալ ԱՄՆ-ի դրոշի ներքո՝  մասնակցելով Ռաչիցեում անցկացված *ICF Olympic Hopes 2017* ռեգատին և նվաճելով արծաթե մեդալ 1000 մ և ոսկե մեդալներ 500 մ և 200 մ մրցատարածություններում 2002 թվականին ծնվածների տարիքային խմբում։

Հաջորդ տարի *ICF Olympic Hopes Regatta 2018*-ում Պոզնանում նվաճել է ոսկե մեդալը 2002 թվականին ծնվածների տարիքային խմբում 500 մ և 200 մետր միայնակ կանոեի թիավարության կատեգորիայում։ 2019 թվականին տեղափոխվել է Գիգ Հարբորի *Gig Harbor Canoe and Kayak Racing Team* թիմ։ Օկլահոմա Սիթիում 2019 թվականին անցկացված ԱՄՆ-ի թիմային ներքին մրցաշարում հաղթել է և՛ մեծահասակների, և՛ երիտասարդների կատեգորիաներում 1000 մ, 500 մ և 200 մ մրցատարածություններում։ Մասնակցել է 2019 թվականին Լիմայում կայացած Համաամերիկյան խաղերին և հաղթել է 200 մետր մրցատարածությունում։

2019 թվականին բայդարկայով և կանոեներով թիավարության աշխարհի առաջնությունում ոսկե մեդալ է նվաճել կանոեով 200 մետր մրցատարածությունում՝ դառնալով առաջին ամերիկուհին, որը հաղթել է սպրինտերյան կանոեի աշխարհի առաջնությունում։

2021 թվականի օգոստոսի 5-ին դարձել է կանոե-սպրինտի պատմության մեջ առաջին օլիմպիական չեմպիոնը 200 մ մրցատարածությունում՝ առաջ անցնելով բազմակի չեմպիոն Լորենս Վենսան-Լապուանտից։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:21-րդ դարի ամերիկացի կանայք
Կատեգորիա:Ամերիկացի թիավարներ
Կատեգորիա:Ամերիկացի մարզիկներ
Կատեգորիա:Ամերիկացի օլիմպիական չեմպիոններ
Կատեգորիա:Աշխարհի չեմպիոններ
Թերեզա Ֆիցպատրիկ

**Թերեզա Մաթաուաինա Ֆիցպատրիկ** (, ), նորզելանդացի ռեգբիստուհին, որը հանդես է գալիս կենտրոնայինի դիրքում, 2020 և 2024 թվականների Ամառային օլիմպիական խաղերի չեմպիոն և 2016 թվականի Օլիմպիական խաղերի արծաթե մեդալակիր Նոր Զելանդիայի ռեգբիի հավաքականի կազմում։

## Կենսագրություն
Սամոացի ռեգբիստուհի Սուլու Տոնե Ֆիցպատրիկի կրտսեր քույրն է, որը  խաղացել է նաև Նոր Զելանդիայի նեթբոլի հավաքականում։ Թերեզա Ֆիցպատրիկը սովորել է Օքլենդի համալսարանի բժշկական ֆակուլտետում, հանդես է եկել Օքլենդ նահանգի թիմում։ Ազգային հավաքականում նորամուտը նշել է 2016 թվականին Ատլանտայում։

Ֆիցպատրիկն ընդգրկվել է Նոր Զելանդիայի հավաքականի հայտացուցակում՝ մասնակցելու Ռիո դե Ժանեյրոյում կայանալիք Օլիմպիական խաղերին, միակ փորձը գրանցել է Իսպանիայի դեմ խաղում (31:5)։ Հավաքականի կազմում դարձել է Օլիմպիական խաղերի արծաթե մեդալակիր։ 2017 թվականին Նոր Զելանդիայի հավաքականի հետ հաղթել է աշխարհի առաջնությունում։

Նոր Զելանդիայի հավաքականում հայտնի է որպես արագ խաղացող, որը կարող է արագ շարժվել գնդակով։

## Ծանոթագրություններ

## Արտաքին հղումներ
* Թերեզա Ֆիցպատիկը Sports-reference կայքում
* Թերեզա Ֆիցպատրիկը World Rugby Sevens Series կայքում
* 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Նորզելանդացի ռեգբիստներ